	LEDO ČIUOŽYKLOS SU STOGU IR PAGALBINE APŠVIETIMO IR GARSO ĮRANGA NUOMA (TOLIAU – LEDO ČIUOŽYKLA)

	Bendrieji reikalavimai

	Sauga
	Ledo čiuožyklos surinkimo, bandymo ir išrinkimo metu teritorija turi būti aptverta ir apsaugota nuo pašalinių asmenų prieigos. Už saugą statybų aikštelėje atsako Tiekėjas.

	Užsakovo darbuotojų ar įgaliotų asmenų apmokymas
	Ne mažiau kaip 2 Užsakovo darbuotojų ar įgaliotų asmenų apmokymas eksploatuoti ledo čiuožyklą ir techninės konsultacijos ledo čiuožyklos eksploatavimo klausimais jos nuomos laikotarpiu.

	Elektros ir vandens sąnaudos
	Ledo čiuožyklos eksploatacijos laikotarpiu elektros ir vandens sąnaudas apmoka Užsakovas. 

	Reikalavimai sezoniniai (mobiliai) dirbtinai užšaldomai ledo čiuožyklai

	Ledo čiuožyklos išmatavimai
	Ne mažiau kaip 20x40 metrų.

	Aikštės pagrindo išlyginimas
	Pagrindo išlyginimu ir paruošimu ledo čiuožyklai pasirūpina Užsakovas.

	Ledo čiuožyklos surinkimas, bandymas ir išrinkimas
	Ledo čiuožyklos komplekto surinkimas, išbandymas ir išrinkimas. Visa reikalinga pagalbinė įranga ir technika (pavyzdys: kranas) pasirūpina Tiekėjas.

	Ledo čiuožyklos pirmasis sluoksnis (ledo čiuožyklos pagrindas)
	Statybinės folijos, kurios storis ne mažesnis kaip 0,5 mm, ir polisterininio putplasčio ne prastesnio, kaip EPS 200, kurio storis ne mažiau kaip 5 cm, atvežimas ir sumontavimas ant Užsakovo paruošto pagrindo.

	Elektros instaliacija
	Visam ledo čiuožyklos komplektui reikalingos elektros instaliacijos pristatymas, sumontavimas ir prijungimas prie nurodyto elektros tinklo. Elektros tinklu pasirūpina Užsakovas. Elektros tinklas nuo ledo čiuožyklos nutolęs ne toliau kaip 50 m.
Visa elektros instaliacija ir įrenginiai ledo čiuožyklos teritorijoje ir iki elektros tinklo turi būti apsaugoti nuo pažeidimų ar pašalinių asmenų prieigos.
Visa elektros instaliacija ir įrenginiai turi būti tvarkingi, nepažeistomis izoliacinėmis medžiagomis, atitinkantys saugumo reikalavimus, pritaikyti lauko sąlygoms ir sąlyčiui su vandeniu ir šalčiu.
Visą reikalingą elektros instaliacijos kiekį įsivertina Tiekėjas atsižvelgiant į siūlomos įrangos ypatumus.
Keturiuose ledo čiuožyklos kampuose įrengti vienfaziai 230 V kištukiniai lizdai pritaikyti lauko sąlygoms, sąlyčiui su vandeniu ir ledu, leidžiančius prijungti ne mažiau kaip po 4 apšvietimo jungtis. Ledo čiuožyklos apšvietimo pasirūpina Užsakovas.
Visos nuomos laikotarpiu Tiekėjas atsako už tvarkingą ir apsaugotą elektros instaliaciją.

	Modulinė šaldymo sistema 
	Ledo čiuožyklos komplektas turi atitikti technines sąlygas, leidžiančias naudoti čiuožyklą esant lauko oro temperatūrai iki +10⁰C.

	Bortai
	Ledo čiuožyklos pramoginių bortų pristatymas ir surinkimas ant plieninės konstrukcijos su užpildu iš PEHD plokščių, atsparių šalčiui. Bortų aukštis 1,10-1,20 m. Ledo čiuožyklos bortuose turi būti įrengti du vartai leidžiantys naudotojams (klientams) ir darbuotojams patekti ant ledo čiuožyklos. Taip pat bortuose turi būti įrengti vartai su rampa, leidžiantys įvažiuoti ledo priežiūros (valymo) mašinai ant ledo čiuožyklos paviršiaus. Vartai ir rampa turi būti tokio pločio ir pagaminti iš medžiagų, kurios leistų lengvai įvažiuoti ir išvažiuoti siūlomai ledo valymo mašinai iš ledo aikštyno. Visi vartai, bortai ir kiti jungiamieji elementai turi būti tvarkingi, vienodos spalvos ir rašto.
Tiekėjas turi leisti Užsakovui ant bortų tvirtinti papuošimus ir reklamas (Užsakovas įsipareigoja nepažeisti gaminio ir grąžinant gaminį nuimti visas reklamas ir papuošimus).
Kiekis – 1 kompl.

	Šaldymo agregatas
	Šaldymo agregato (skirto ledo sluoksniui gaminti ir palaikyti), kurio aušinimo pajėgumas leidžia palaikyti reikalingą ledo sluoksnį ledo arenoje, kurios matmenys ne mažiau kaip 20x40 metro, esant aplinkos temperatūrai iki +10⁰C, pristatymas ir įrengimas. Įrenginys turi turėti automatinį valdymą, leidžiantį visiškai be priežiūros veikti esant aplinkos temperatūrai iki +10⁰C ir fiksuoti įrenginio veikimo parametrus, kad būtų atkurtos sąlygos, kurioms esant galėjo įvykti įrenginio gedimas. Įrenginys turi būti pilnai eksploatuojamas. Įrenginys turi turėti CE ženklinimą. Įrenginys turi būti skirtas ledo čiuožykloms (ne oro kondicionavimui) ir turėti šiluminę šilumokaičių varžą ir vamzdynų apsaugą. Šaldymo agregato pagaminimo metai ne senesni kaip 2015. Kiekis – 1 vnt.

	Sistemos užpildymas 
	Sistemos užpildymas 35% etilenglikolio tirpalu tiek, kiek reikia tinkamam sistemos ir jos laikymo talpų veikimui užtikrinti. Nuomos laikotarpiu Nuomotojas turės parūpinti reikiamą glikolio kiekį, kuris bus papildytas nuotėkio atveju. Nuotėkio atveju jeigu būtų padaryta žala gamtai dėl sistemos gedimo, atsiradusio ne dėl Užsakovo kaltės, atsako Tiekėjas.

	Ledo sluoksnio suformavimas
	Užsakovas ne toliau kaip 50 metrų atstumu nuo ledo čiuožyklos užtikrina vandens paėmimo vietą.
Vandens žarna su reikiamomis jungtimis skirta prisijungti prie vandens hidranto pasirūpina Tiekėjas.
Ne mažiau, kaip 6-8 cm storio ledo sluoksnio suformavimas. Ledo sluoksnis turi būti tvirtas, lygus, nesutrūkinėjęs. 

	Savaeigė ledo mašina skirta ledo čiuožyklos valymui ir priežiūrai (toliau – ledo valymo mašina)
	Ledo valymo mašinos pristatymas ir pirmas paleidimas kartu su įrankių rinkiniu, reikalingu standartinei eksploatacijai vykdyti. Ledo valymo mašina turi būti paruošta naudoti ir pritaikyta aptarnauti ledo čiuožyklą. Ledo valymo mašina bei jos įranga būti pilnai veikiantys. Mašina negali būti senesnė nei 2015 m. Ledo valymo mašinos svoris neturi pažeisti ledo čiuožyklos paviršiaus ar jos išlyginamojo sluoksnio. Įrenginys turi būti maitinamas skystu kuru, pavyzdžiui, dyzelinu arba benzinu. Nenaudojami įrenginiai, kurie maitinami elektra. Padangos turėtų užtikrinti sklandų važiavimą ant ledo: tiek atliekant ledo techninės priežiūros darbus, tiek užvažiuojant ant čiuožyklos paviršiaus ar  grįžtant į įrenginio saugojimo vietą (geros būklės dygliuotos padangos). Ledo valymo mašinoje turi būti ne mažesnis kaip 2 m³ talpos sniego bakas, ištuštinamas hidrauliniu arba lygiaverčiu būdu ir ne mažesnis kaip 500 litrų vandens bakas. Mašinoje turi būti įrengta sniego bako pakėlimo ir pavertimo sistema, kad būtų galima lengvai ir greitai ištuštinti. Ledo valymo mašina turi turėti savo apšvietimą. Įrenginio darbinis plotis ne mažiau 1600 mm. Užsakovo darbuotojų ar įgaliotų asmenų apmokymas naudotis ledo mašina ir pagalbine įranga. 
Kiekis – 1 vnt.

	Savaeigės ledo valymo mašinos garažas
	Konteineris arba lygiavertė patalpa skirta tarnauti kaip garažas ledo valymo mašinai (toliau – garažas). 
Minimalūs techniniai duomenys:
- apšiltintos sienos;
- elektrinis šildymas;
- viduje palaikoma temperatūra ne mažiau +10°C;
- dvipusiai įvažiavimo vartai;
- išmatavimai turi sudaryti palankias sąlygas pastatyti ledo valymo mašiną į garažą;
- garažas turi būti užrakinamas su įleidžiama ar pakabinama spyna;
- garažas turi būti tvarkingas, nesurūdijęs, nepažeistas.
Kiekis – 1 vnt.

	Ledo frezavimo įrenginys
	Ledo frezavimo įrenginys leidžiantis pjauti ir išlyginti ledą, ledo valymo mašinai neprieinamose arba sunkiai prieinamose vietose (ledo čiuožyklos kraštai prie bortų). 
Minimalūs techniniai duomenys:
- vidaus degimo variklis su ne mažiau 5kW galia;
- variklio užvedimas naudojant starterį ar kitą lygiavertį metodą su avariniu atveju galimybe įrenginį užvesti rankiniu būdu;
- pjovimo gylis reguliuojamas be kampo laipsnių;
- avarinis stabdis;
- frezavimo sistemos plotis ne mažiau 400 mm;
- maksimalus įrenginio svoris ne daugiau 60 kg.
Kiekis – 1 vnt.

	Pačiūžų džiovintuvas
	Pačiūžų džiovintuvas. 
Minimalūs techniniai duomenys:
- galimybė vienu metu džiovinti ne mažiau 15 porų pačiūžų.
Kiekis – 1 vnt.

	Pačiūžų galąstuvas
	Pačiūžų galąstuvas – su specialios formos ašmenimis, skirtas galąsti su šlifavimo diskais pačiūžas per padarytą griovelį. 
Būtini papildomi priedai – šlifavimo diskai ir(ar) deimantai, ne mažiau 10 kompl.
Kiekis – 1 kompl.

	Įranga skirta mokytis čiuožti su pačiūžomis
	Pingvinai, delfinai ar panašios pagalbinės čiuožimo priemonės, skirtos mokytis čiuožti su pačiūžomis, ne mažiau 8 vnt.
Metaliniai rėmeliai skirti mokytis čiuožti su pačiūžomis, ne mažiau 6 vnt.

	Pačiūžos
	Profesionalios pačiūžos skirtos nuomos įmonėms. Kiekis – ne mažiau 200 porų, įvairių dydžių. Dydžiai derinami su Užsakovu.
Pačiūžos turi būti tvarkingos, nesuplyšusios, nesuskilusios, peiliai nepažeisti ir nesurūdiję, pagaląsti. Užsegimo ir (ar) užrišimo mechanizmai tvarkingi.

	Guminiai kilimėliai
	Guminiai kilimėliai – gofruota guma, skirta vaikščiojimui su pačiūžomis. Kiekis ne mažiau 110 m².

	Ledo čiuožyklos aptvėrimas
	Mobili (apsauginė) renginių tvora – barjeras. Kiekis – ne mažiau 120 m. Tiekėjas turi leisti Užsakovui ant tvoros tvirtinti papuošimus ir reklamas (Užsakovas įsipareigoja nepažeisti gaminio ir grąžinant gaminį nuimti visas reklamas ir papuošimus).
Minimalūs techniniai duomenys:
- tvoros aukštis ne mažiau 1000 mm, bet ne daugiau 1500 mm;
- tvora tvarkinga, vienoda, tinkama reklamai ir papuošimams tvirtinti.

	Pačiūžų stovai
	Pačiūžų stovai, kurie gali laikyti ne mažiau kaip 200 pačiūžų.

	Ledo čiuožyklos išmontavimas
	Ledo čiuožyklos komplekto ir visos techninės infrastruktūros išmontavimas ir nuėmimas per 21 dieną nuo jos eksploatacinio naudojimo nutraukimo dienos (skaičiuojama nuo 2026 m. kovo 1 dienos). Teritorijos, kurioje buvo ledo čiuožykla, sutvarkymas ir atkūrimas iki pradinės būklės. Pagrindo sutvarkymu pasirūpina Užsakovas.

